Élénkítő, bőrápoló fürdő
Vári Zita március 13, 2011
Gyakran esik szó az otthoni lazító, méregtelenítő fürdőkről, ám a tél végi, tavaszi élénkítés szintén fontos. A hideg által megviselt száraz bőrnek ilyenkor hatásos tisztításra és megújulásra van szüksége. Ekcémák, tinédzserkori bőrproblémák esetén szintén ajánlott hetente egyszer alkalmazni. Rövid időt vesz igénybe és letisztítja, felpezsdíti, megszépíti a bőrt.
A legegyszerűbb megoldás a sokat emlegetett almaecet. A fürdővíz mennyiségétől függően két vagy három deciliter bio almaecet szükséges hozzá. A víz ne legyen forró, a fürdő ideje 10 maximum 15 perc. A fürdővíz dúsítható citrom frissen facsart levével vagy mézzel.
A mézes fürdő tejjel szintén remek bőrápoló, amennyiben valódi tejről és mézről van szó. A fürdőhöz legalább egy liter tej és négy evőkanál méz ajánlott. A tej nyugtató hatással bír, ebben a fürdőben nyugodtan el lehet tölteni 30-45 percet. Hatásossága csekélyebb az almaecetes fürdőnél.